**POSTOTCI - ZADACI**

1. Izrazi postotke u obliku razlomka s nazivnikom 100 i u decimalnom obliku:
   1. 100 %,
   2. 20 %,
   3. 36 %,
   4. 7 %,
   5. 900 %,
   6. 0.01 %.
2. Izrazi decimalne brojeve u obliku razlomka s nazivnikom 100 i u obliku postotka:
   1. 0.25,
   2. 0.45,
   3. 0.9,
   4. 0.03,
   5. 6.12,
   6. 0.0555.
3. Odredi broj od kojeg:
   1. 3 % iznosi 18,
   2. 150 % iznosi 390,
   3. 0.35 % iznosi 10.5,
   4. 45 % iznosi 36,
   5. 120 % iznosi 480,
   6. 2.5 % iznosi 0.012.
4. Cijena knjige iznosi 120 kn. Koliko će iznositi cijena knjige nakon:
   1. poskupljenja od 15 %,
   2. sniženja od 10 %,
   3. što se dvaput poveća za po 5 %,
   4. što se dvaput smanji za po 12 % ,
   5. što se prvo poveća za 8 %, a onda na akcijskoj prodaji padne za 20 %,
   6. što cijena za *Black Friday* bude snižena za 50 %, a nakon toga povećana za 50 %.
5. Cijena neke knjige poraste za 20 % a nakon nekog vremena ta se nova cijena umanji za 25 %. Kolika je konačna cijena u odnosu na početnu izraženo u postotcima?
6. U nekom gradu je prije tri godine bilo 45 000 stanovnika. Ako je godišnji priraštaj 2 % koliko je stanovnika u tom gradu danas?
7. Novine obavještavaju kako je porast cijene automobilskog goriva tijekom posljednje 3 godine bio redom za 4 %, 5 % i 8 %. Tako je u te 3 godine cijena porasla za ukupno 17 %, zaključuje novinar. No ta je računica pogrešna. Izračunajte koliko je porasla cijena goriva u posljednje tri godine.
8. U predizbornoj kampanji jedan je političar obećao kako će za vrijeme svojeg četverogodišnjeg mandata ukinuti PDV na knjige koji sada iznosi 20 % i to tako da će ga svake godine umanjiti za 5 % u odnosu na prethodnu godinu. Može li taj političar, bude li izabran, ispuniti svoje obećanje?
9. U morskoj je vodi 0.3 % soli. Koliko kilograma soli ima u jednom hektolitru morske vode?
10. Broj stanovnika nekog grada povećao se za godinu dana od 10 500 na 11 250. Izrazi u postotcima to povećanje.
11. Površina Zemlje je 510 000 000 km2. Koliko posto površine Zemlje zauzima Republika Hrvatska ako je njena površina 56 542 km2?
12. Kava pri prženju gubi 12 % mase. Koliko treba sirove kave da bi se prženjem dobilo 10 kg pržene?
13. Netko za prijevoz robe plati 600 kn što čini 1.5 % njezine vrijednosti. Koliko vrijedi roba?
14. Od neke svote odbije se 8 % na troškove, a ostatak se podijeli na 5 osoba. Koliko je iznosila cijela svota ako je svaka osoba dobila po 930 kn?
15. U jednoj školi učenici puno izostaju s nastave. Jučer je od 758 učenika nedostajalo čak 126 učenika. Koliko je to posto? Učenicima je rečeno, ukoliko idući dan bude nedostajalo više od 12 % učenika, otkazuje se završna priredba. Ako pretpostavimo da svi učenici koji su jučer bili u školi dolaze i sutra, koliko od 126 učenika koji su jučer izostali treba sutra doći na nastavu da se priredba ne otkaže?
16. U nekoj školi 55 % svih učenika su djevojčice. Ostalo su dječaci i njih je za 60 manje nego djevojčica. Koliko je učenika u toj školi?
17. Učenici triju razreda skupljali su stari papir. Razred A skupio je za 20 % veću količinu od razreda B, a razred B za 20 % manje od razreda C. Ako je ukupno skupljeno 759 kg papira, koliko je skupio pojedini razred?
18. U jednom razredu 60 % učenika uči njemački jezik, 80 % uči engleski. Svaki učenik uči barem jedan od ovih dvaju stranih jezika. Koliki postotak učenika ovog razreda uči oba ova jezika?